**Изисквания към разработването на курсовите работи (реферати)**

**по дисциплината „Икономика на предприятието“**

Разработването на курсовите работи по дисциплината „Икономика на предприятието“ става в екип от **четирима** души. Курсовите работи трябва да бъдат разработени в обем от минимум 15 до максимум 20 стандартни страници, чист текст (без заглавната страница, приложенията и списъка с използвана литература). Шрифт Times New Roman, size 12, 1,5 междуредие, стандартни маржини на страницата (2.5/2.5). В структурни отношение курсовата работа трябва да съдържа: 1. Заглавна страница; 2. Съдържание; 3. Изложение (структурирано в точки и подточки); 4. Заключение с изводи; 5. Списък с цитираните литературни източници. Може също така да съдържа и приложения, по преценка на авторите. Цитираните литературни източници, за разработването на курсовите работи трябва да бъдат минимум 8, от които поне 4 литературни източника трябва да бъдат печатни или електронни книги и учебници в областта на темата на курсовата работа. Задължително е цитиране на използваните литературни източници в текста на курсовата работа (под линия) и посочването им в списъка с използвана литература.

Правило за цитиране в текста и посочването на литературния източник в края на курсовата работа:

Георгиев, Ив., и колектив, Икономика на предприятието, УИ „Стопанство”, С., 2008, стр. 234 (Ако авторите на цитираното произведение са повече от 3-ма се посочва само водещият автор и колектив)

или

Георгиев, Ив., Цв. Цветков, Д. Благоев, Мениджмънт на фирмените иновации и инвестиции, Издателски комплекс УНСС, С., 2013, стр. 12-14 (Ако съ/авторите са 1, 2 или 3-ма).

В изложението на курсовата работа:

* е добре да бъдат включени данни от предходно реализирани емпирични проучвания, представени графично и анализирани.
* разглеждат се само въпроси пряко свързани с темата на курсовата работа.
* прецизиране и посочване, там където е възможно, на значението на чуждия опит за българските предприятия и институции.
* да има логическа последователност в подреждането на въпросите по темата.
* да се избягва механичното “съшиване” на текста от различни източници без логичен преход от една към друга точка и без собствен стил и мнение.
* задължително е цитиране под линия на литературните източници, от които са взети съответните определения на понятия, класификации, методически схеми, числа и др.

Предаването на курсовите работи става до 6.януари.2018г., по електронен път на емайл: blagoev@unwe.bg , а избрани теми ще бъдат представени по предварително изготвен график, чрез мултимедийна презентация на основни акценти от нейното изложение, с акцент върху практическата насоченост по време на последните две седмици от семестъра.